Pusat Penyelidikan PAS

Pusat Penyelidikan PAS atau PPP merupakan sebuah badan pemikir yang ditubuhkan oleh Parti Islam Se-Malaysia dengan penekanan kepada gerak kerja yang bersifat jangka panjang atau polisi-polisi negara yang memberi kesan besar kepada situasi PAS dalam politik Malaysia. PPP dipengerusikan oleh Presiden PAS, Dato' Seri Tuan Guru Haji Abdul Hadi Awang dan dibantu oleh Naib Presiden PAS, Ustaz Idris Ahmad, serta diuruskan oleh Pengarah, Haji Zainal Abidin bin Kidam dan Timbalan Pengarah, YB. Dato’ Dr. Haji Mohd Khairuddin bin Aman Razali. Kedua-dua Pengarah dan Timbalan Pengarah merupakan Ahli Jawatankuasa Kerja PAS Pusat.

Sejarah
PPP ditubuhkan pada tahun 1997 ketika zaman kepimpinan Allahyarham Ustaz Dato' Fadzil Mohd Noor. Pengarah pertama PPP ialah Dr Syed Azman Syed Ahmad Nawawi dan ibu pejabat pertamanya di Pejabat Harakah, Jalan Pahang.

PPP kemudian diambil alih oleh Datuk Seri Dr. Dzulkelfy Ahmad (1999-2008) dan Ustaz Wan Abdul Rahman Wan Abdul Latiff (2008-2011). PPP dipimpin semula oleh Dr. Dzulkefly Ahmad dengan jawatan sebagai Pengarah Eksekutif PPP manakala Dr. Zuhdi dilantik sebagai Pengarah Operasi PPP pada 2011-2015. Pada penggal 2015-2017 dan 2017-2019, ia diuruskan oleh Pengarah, Dr Mohd Zuhdi Marzuki dan Timbalan Pengarah, Ustaz Zaharuddin Mohammad.

Pada penggal 2019-2021, PPP telah dijenamakan sebagai Institut Penyelidikan dan Strategi (IPS) PAS dan diketuai oleh Presiden PAS dan dibantu oleh Naib Presiden PAS, Ustaz Idris Ahmad, serta diuruskan oleh Pengarah, Haji Zainal Abidin bin Kidam dan Timbalan Pengarah, YB. Dato’ Dr. Haji Mohd Khairuddin bin Aman Razali

Objektif

 Menjadikan PPP sebagai pencetus dan minda kepada parti (the brains of the party).
 Merangka dan mendokumentasikan cadangan-cadangan polisi awam untuk PAS.
 Berfungsi sebagai pangkalan untuk para pengkaji dalam PAS.
 Bertindak sebagai konsultan (advocacy) kepada lajnah-lajnah dalam organisasi PAS.
 Mengadakan kajian samada melalui proprietary research dan mengumpulkan bahan kajian dari sumber lain.
 Menganjurkan program-program seperti seminar, wacana dan bengkel-bengkel sumbang saran.

Rujukan

Pertubuhan akademik di Malaysia
Entiti